Dňa 15. mája 2016 sa uskutočnila MINIOLYMPIÁDA pre všetky deti v ŠKD.
Touto akciou sme chceli deťom pripomenúť Svetový deň pohybu a motivovať ich k ďalšiemu športovaniu.
Deti súťažili v disciplínach, ktorými si vyskúšali svoju obratnosť, presnosť a rýchlosť.
Všetky výkony boli ocenené sladkosťami a tie najlepšie medailami a diplomami.
Slávik Slovenska 2016
obvodné kolo
Náš malý slávik, Tomáš Mizerák, si vo veľmi silnej konkurencii a za prítomnosti vážnej odborne poroty vyspieval 2. miestov obvodnom kole speváckej súťaže v interpretácii slovenských ľudových piesní.
Srdečne blahoželáme!
Slávik Slovenska 2016
Školské kolo speváckej súťaže v interpretácií slovenských ľudových piesní sa konalo 27. apríla 2016. Zúčastnili sa ho víťazi triednych kôl 1. - 3. ročníka. Víťazom sa stal Tomáš Mizerák z 3. A triedy, ktorý bude našu školu reprezentovať v okresnom kole.
Blahoželáme a držíme Tomáškovi palce!
Deň červeného kríža a červeného polmesiaca v ŠKD
Pri príležitosti Dňa červeného kríža a polmesiaca sme sa nielen rozprávali o histórii, úlohách a význame znakov červeného kríža a červeného polmesiaca, ale aj o ich "príbuzných": bielom kríži na zelenom pozadí a šesťramennej modrej hviezde.
Práve vozidlo zdravotnej záchrannej služby označené takouto hviezdou 5. mája 2016 zavítalo na náš školský dvor. Mali sme možnosť poprezerať si sanitku zvonka a zvnútra a mnohé sa o nej dozvedieť. Záchranár, pán Ulman, nám priblížil prácu záchranárov v sanitkách i vrtuľníkoch. Ukázal nám vybavenie sanitky a obsah záchranárskej brašne, odpovedal na množstvo zvedavých otázok a pripomenul nám dôležité telefónne čísla. Pridal k tomu zopár rád ako správne informovať operačné stredisko o tom, čo sa stalo.
Deň zdravia v ŠKD
Pri príležitosti Dňa zdravia sme si pomocou modelov načrtli naše vnútorné orgány, povedali niečo o ich funkcii, ale najmä o tom, čo im prospieva a čo škodí. Videli sme obrázky orgánov poškodených nezdravým životným štýlom a pracovali s priesvitkou, ktorá každému ukázala, či jeho životný štýl a stravovacie návyky podporujú jeho zdravie, alebo naopak jeho zdravie poškodzujú.
Popri rozhovoroch o zdravej strave sme nezabudli ani na šport a v skupinách sme pantomímou znázorňovali známe aj menej známe športové odvetvia.
Predškoláci z MŠ Bancíkova u prvákov
Pani učiteľky z 1.A a 1.B pozvali na vyučovanie predškolákov z MŠna Bancíkovej ulici. Školáci svojim kamarátom a pani učiteľkám zo škôlky ukázali ako vedia pekne čítať, písať a počítať. Predškoláciboli tiež veľmi šikovní sa zapojili do vyučovacej hodiny vyplnením pracovného listu. Všetky deti si spoločne zaspievali a zahrali sa hru.
Návšteva knižnice na Bachovej ulici
Žiaci z 1.B v rámci MESIACA KNIHY navštívilimestskú knižnicu na Bachovej ulici.Počas tejto zaujímavej návštevy spoznali priestory a výpožičné pravidlá knižnice. Pani knihovníčky si pre deti pripravili pútavé aktivity. Spoločne sa naučili poskladať záložku do knihy. Na domácu úlohu dostali hlavolam - poskladať si z papiera knižku.Žiaci prejavili záujem pravidelne navštevovať knižnicu a požičiavať si knihy. Veríme, že sa im knižka stane verným kamarátom.
Inscenované čítanie Čin-čin
Obľúbenú veršovanú rozprávku o veselých aj vážnych príhodách vrabčiaka Čima prišla prvákom zahrať spolu so svojim synom pani Eliška Sadíleková.Hercami rozprávky sa stali aj prváci, ktorí predstavovali niektoré rozprávkové postavičky ako kocúra, lastovičku, sršňa, svetlušku a iné. Prváci sprevádzali Čima na jeho ceste za samostatnosťou, zodpovednosťou a pravdovravnosťou. Rozprávka tak poskytla žiakom čas na rozhovor o dôsledkoch správania sa Čima.
Vítanie jari - veľkonočné tvorivé dielne
Jarné sviatky a jej symboly nechýbali dňa 23. 3. 2016 ani na našej škole.
Projekt, ktorý pripravili žiaci 3. A triedy s triednou učiteľkou Mgr. Júliou Pastorekovou pre všetky deti 1. - 4. ročníka, v nás vyčaril neopakovateľnú atmosféru čara, krásy a pohody.
Tradíciu zvykov, vedomostí a mágie prezentovali tretiaci v bohatom kultúrnom programe a tvorivými dielničkami s pútavými stanovišťami ako pletenie korbáčov, kraslice rôznych techník, veľkonočné aranžovanie...
Boli to chvíle radosti a potešenia zo života.
Vodiace psy u nás v škole
17. marca 2016 sa žiaci našej školy zoznámili s činnosťou a výcvikom vodiacich psov. Pre viac info kliknite tu.
Hviezdoslavov Kubín Víťazi triednych kôl v prednese poézie a prózy sa zúčastnili školského kola, aby pred porotou a žiakmi ukázali svoje umenie. Pre viac info kliknite tu.
Zábavné popoludnie pre budúcich prvákov Dňa 7. marca 2016 sme pre budúcich prváčikov a ich rodičov pripravili zábavné popoludnie. Rodičia so svojimi ratolesťami si prišli pozrieť našu školu a zabaviť sa. Deti si zaspievali svoju obľúbenú pieseň sprevádzanú hrou na klavíri a tiež mohli hrať na rôznych hudobných nástrojoch. Potom ich čakal prekážkový beh, hod loptičkou, preskoky cez švihadlo, skoky na trampolíne... Oddýchli si pri výtvarných prácach.
Rodičia sa informovali o školskom vzdelávacom programe, krúžkoch, popoludňajšej činnosti.
Pred odchodom sa deti podpísali do kroniky školy a odniesli si so sebou nie len pekné zážitky, ale aj drobný darček.
Župný deň
Podujatie pre žiakov základných škôl sa konalo v piatok 22.januára 2016 v nákupnom stredisku Avion. Zúčastnili sa ho naši ôsmaci a deviataci aj s ich triednymi učiteľkami.
Stredné školy pripravili pre svojich budúcich žiakov prezentácie. Popri prezentácii priamo v pripravenýchstánkoch odpovedali na všetky im kladené otázky, ale tiež rozdávali pripravené materiály s informáciami o dennom i vyššom odbornom štúdiu na strednýchškolách. Nechýbal ani moderovaný program, možnosť dať sa namaľovať, módna prehliadka, výstava prác žiakov stredných škôl, kynologické vystúpenie , ukážky tancov žiakov konzervatória a samozrejme občerstvenie pripravené žiakmi hotelových škôl.
Cieľom návštevy bolo pomôcť rodičom a ich deťom pri výbere školy (resp. ich budúceho povolania) a tak sa rozhodnúť, kam po skončení základnej školy v čase pred blížiacim sa termínom odovzdávania prihlášok na stredné školy.
Lyžiarsky výcvik - Tatranská Lomnica
V nedeľu 24. januára 2016 sme sa s radostným očakávaním stretli na hlavnej stanici, aby sme sa aj s pomocou rodičov naložili do vlaku. Výhodu mali tí, ktorí si lyžiarsky alebo snowboardový výstroj požičajú až v Lomnici. Po 2 prestupoch sme sa ubytovali v penzióne Enciána vybrali na večernú prechádzku.
Ráno a poobede nás čakal výcvik pod vedením inštruktorov . Snowboardove družstvo viedol Michal Zub, lyžiarske družstvá Ján Plišnák a Renáta Ponyová a Aneta Gajdošová.K dispozícii sme mali aj zdravotníčku – sestru Teréziu. Pomohli aj rodičia žiakov – pani Miriam a Andrea a pán Marek .
Začiatky boli hlavne pre snowboardistov ťažké, boli asi viac na zemi, ako na doske. Večer ich boleli svaly, ale hrdinsky bojovali aj na druhý deň. Lyžiari boli na tom lepšie, ale aj tam sa na niektorých podpísala nedostatočná kondícia a príprava. Hlavne niektorí mladší lyžiari mali dosť už po doobednom výcviku.
Jedlo aj ubytovanie boli výborné, večer sme sa zabávali na maškarnom plese a diskotéke. V stredu sme si urobili výlet na Skalnaté pleso. Bolo tam poriadne zima a dosť snehu.
Výcvik ubehol rýchlo.Prežili sme krásnych 5 dní a urobili sme pokroky . Hlavne snowboardisti, z ktorých väčšina na doske nikdy nestála.Zvládli nielen svah na Štarte, ale aj výstup z lanovky.
Atrakciou bola sestra Terézia, ktorá sa tiež rozhodla, že sa naučí lyžovať.Veru sestrička na lyžiach – to sa len tak nevidí.
Nikomu sa v piatok po doobednej lyžovačke nechcelo ísť domov.Ale nezostávalo nám nič iné, a tak sme sa po úmornej ceste vlakmivytackali aj s batožinou z vlaku , za výdatnej pomoci našich rodičov.
Testovanie 5
Žiaci 5. ročníka sa v tomto školskom roku zúčastnili celonárodného testovania zo slovenského jazyka a matematiky. Naši žiaci si s testami poradili veľmi dobre, z oboch predmetov získali väčšie percentá ako je celonárodný priemer.
Výsledky si pozrite tu.
KOMPARO 2015/2016
Dňa 12. novembra 2015 sa prihlásení žiaci 8. ročníka zúčastnili testovania KOMPARO 8.
Výsledkami žiakov v matematike sa naša škola zaradila medzi 25% najúspešnejších škôl.
Celkové výsledky si môžete pozrieť tu.
Kurz korčuľovania
Vo februári 2016 sa žiaci prvého stupňa zúčastnili výcviku korčuľovania na Zimnom štadióne Vladimíra Dzurilu. Cieľom tohto výcviku bolo zdokonaľovanie korčuliarskych zručností, prekonanie obáv z ľadu a nácvik korčuliarskej techniky.
Úspešne sme zvládli začiatok kurzu. Inštruktori nás rozdelili do 4 družstiev podľa výkonu. Postupne sme sa učili rovnováhu a chôdzu na ľade, korčuľovanie vpred a vzad, odraz a zabrzdiť.
Čaká nás ešte zvládnuť oblúčiky, jazdu na jednej nohe a dokázať zmeniť smer. Nikdy nechýbajú ani hry na ľade.
Aj keď nás bolia nohy, sme zdravo unavení, vždy sa šťastne vraciame späť do školy. Tešíme sa na poslednú hodinu po prázdninách.
Milí rodičia, srdečne Vás pozývame na otvorenú hodinu a držte nám palce!
O Guľkovi Bombuľkovi
5. februára pozvali pani učiteľky prvej triedy pani Sadilekovú a jej syna Juraja, ktorí si pripravili pre prvákov inscenované čítanie O Guľkovi Bombuľkovi. Deti sa veľa nasmiali, zapojili sa ako herci do rozprávky. Znázorňovali zvieratká, ktoré v rozprávke vystupovali.
Na záver žiaci vytvárali z bavlnky Guľka Bombuľka.
ME v krasokorčuľovaní
V januári 2016 prebiehali ME v krasokorčuľovaní na štadióne Ondreja Nepelu v Bratislave. Základné školy mali možnosť zúčastniť sa na tomto šampionáte bezplatným vstupom na jeden program.
Triedne učiteľky 1. - 4. ročníka sa tejto príležitosti chopili a so svojimi žiakmi sa zúčastnili krátkeho programu žien. Bol to nádherný kultúrny a umelecký zážitok.
Chceme sa poďakovať organizátorom a primátorovi mesta Bratislavy JUDr. Nesrovnalovi, že mladej generácii umožnili bližšie sa zoznámiť s týmto nádherným športom a možno aj pritiahnuť nové talenty.
Vianočná besiedka
Žiaci 7. triedy pod vedením p. Mgr. Draganovej a v spolupráci s hudobnou školou YAMAHA pripravili pre žiakov našej školy vianočný program. Zaujímavou scénkou a vianočnými koledami pobavili a poučili svojich mladších aj starších spolužiakov. Žiaci1. - 4. ročníka prispeli do programu pesničkami.
Vianočné posedenie v 8. A
Na posledný školský deň v roku 2015 sme sa veľmi tešili.
Čakalo nás príjemné posedenie pri stromčeku.
Triedna učiteľka nás prekvapila voňavým darčekom a veršovaným prianímso želaním krásnych a pokojných Vianoc.
Nechýbaloobčerstvenie v podobe doma upečených koláčikov.
Bolo príjemné pozorovaťradosťa prekvapenie spolužiakov pri rozbaľovaní darčekov.
Namaľuj si svoju rozprávku z ríše vodných živočíchov
Žiaci 5. A triedy sa zúčastnili výtvarnej súťaže pod vedením Mgr. Konfalovej.
Do súťaže sme poslali práce celej triedy. Porota vybrala tie najlepšie a naši žiaci sa umiestnili na lukratívnych miestach:
1. miesto Andrej Olejník
2. miesto Peter Juhás
3. miesto Dean Kneževič
Ich výtvarné práce sa nachádzajú v publikácii, ktorá vyšla k súťaži pod názvom Namaľuj si svoju rozprávku z ríše vodných živočíchov.
Výhercom blahoželáme a prajeme veľa kreatívnych chvíľ v ďalšom živote.
Wrestling Club Slovakia- ukážka netradičného športu
8.12.2015 navštívili našu základnú školu členovia tohto klubu. Žiakom ukázali niečo zo zápasenia voľným štýlom. Záujemci môžu prísť do DK Ružinov utorok - štvrtok medzi 17.00- 18.30h.
Bližšie informácie na www.wrestlingclub.sk
Mikuláš
Do školy medzi nás prišiel Mikuláš s anjelmi. Priniesol nám dobrú náladu a sladkosti. Zaspievali sme mu pesničku, zarecitovali básničku.
Žiaci z 5. A pod vedením Mgr. Draganovej nám scénkou priblížili mikulášske tradície.
Beseda s policajtkou
Prečítajte si tu, čo o besede napísal žiak 4. A, Richard.
ARTETERAPIA
Na našej škole sa rozbehol projekt zameraný na zlepšenie emocionálneho prežívania detí, ich rovesníckych vzťahov a ich správania. Projekt je realizovaný občianskym združením Artea v spolupráci sa našou školou a vďaka finančnej pomoci Nadácie VÚB.
V projekte je využívaná skupinová arteterapia, ktorá expresívnym a neverbálnym spôsobom pomáha deťom vyjadriť ich pocity a myšlienky. Zároveň hravou a kreatívnou formou umožní deťom nadväzovanie rovesníckych vzťahov, skúmať a objavovať možnosti riešenia konfliktov a prehlbovať schopnosť byť vnímavým voči svojim potrebám a potrebám iných ľudí.
Arteterapeutické skupiny sú vedené profesionálnou arteterapeutkou Mgr. Zuzanou Krnáčovou, MA a školskou špeciálnou pedagogičkou Mgr. Annou Jakubcovou.
Trvanie terapeutických skupín je plánované do konca januára 2016. V prípade akýchkoľvek otázok môžete kontaktovať školskú špeciálnu pedagogičku Mgr. Annu Jakubcovú.
Lampiónový sprievod
Spolupráca s materskými školami
Pani učiteľky 1.A a 1.B triedy pozvali navyučovanie predškolákov z MŠ Bancíkovej. Prváci a predškoláci tak mali 13. 11. 2015 spoločnú hodinu telesnej výchovy .
Ako každá telesná výchova aj táto začínala spoločným nástupom a rozcvičkou. Deti neskôr plnili rôzne úlohy: prebehnutie po lavičke, slalomový beh cez prekážky, váľanie sudov na žinenke. V ďalšej časti vyučovacej hodiny si deti v družstvách zahrali hru na Mačku a myš.
Spoločná hodina sa nám veľmi páčila.
Literárny projekt Smelý zajko
Žiaci 4. A po prečítaní knihy Smelý zajko mali stretnutie s pani Sadilekovou, aby si príbehy zajka stvárnili.
Prečítajte si tu, čo o projekte napísal žiak 4. A, Branislav.
Projekt E- test
V rámci Národného projektu Zvyšovanie kvality vzdelávanie na ZŠ a SŠ s využitím elektronického testovania, sa žiaci našej školy zapojili do projektu E-test.
Realizáciou viacerých celoslovenských testovaní sa overila kvalita 30 000 vytvorených úloh.
Cieľom projektu bolo vybudovať elektronickú databázu úloh a testov, ktoré budú využiteľné pre celonárodné testovania aj testovania pre potreby školy.
Deň zdravej výživy
Dňa28.10.2015 sa konal na našej škole ,,Deň zdravej výživy ". Z domu sme sipoprinášali z rôznych surovínnátierky, zeleninu, ovocie , mliečne výrobky. Porozprávali sme sa , aká strava je pre náš organizmus najvýdatnejšia, spravili smedlhý stôl a pustili sa do hodovania.Ochutnávali sme dobroty našich mamičiek.Bolo ťažké povedať, ktorá nátierka je najlepšia, pretože všetky boli výborné. Ďakujeme Vám naše mamičky za to,že ste aj vyprispeli svojimi šikovnými rukamiurobiťtento deňpestrejšía pomaznali naše chuťové poháriky. Prečítajte si ako prebiehal tento deň na II. stupni.
Slávnostná imatrikulácia
Slávnostná Imatrikulácia prvákov sa uskutočnila 14. októbra 2015. Prváci so svojimi pani učiteľkami Mgr. Šebianovou, Mgr. Jurányiovou a PaedDr. Mateašákovou pozvali svojich rodičov aj najbližších príbuzných na túto slávnostnú chvíľu.
Slávnostnou Imatrikuláciou boli prváci prijatí do veľkej rodiny žiakov Základnej školy na Borodáčovej ulici . Z rúk pani riaditeľky si prevzaliknižky aimatrikulačné listy. Nielenprváci usilovne nacvičovali program. Pritejto príležitosti si aj starší spolužiaci pripravili krátky program. Slávnostná Imatrikulácia sa skončila pohostením.
Táto udalosť bola veľkým dňom nielen pre samotných prvákov, ale aj pre ich rodičov, starých rodičov a súrodencov.
Prvákom prajeme veľa úspechov a pekných zážitkov v škole.
Už sme školáci
Po prvých troch týždňoch v školských laviciach sa prváci stali skutočnými žiakmi!
Aby sa nám dobre darilo, rozcvičíme si celé telo.
Na hudobnej výchove sme sa naučili nové pesničky
a ťahali sme aj repku.
Zahrali sme sa s pani psychologičkou a pedagogičkou.
Matematika vôbec nie je náročná. Nám to ide ľahko!
Pripravujeme sa na písanie písmen.
Čítať zo Šlabikára nás baví!
Na výtvarnej výchove sme vyfarbovali jesenné listy, z ktorých pani učiteľka
Mgr. Jurányiová vytvorila peknú nástenku.
Mali sme zaujímavé stretnutie sa pani Sadílekovou, ktorá nám prečítala rozprávku
Môj psík. Pomocou obrázkov sme ju prerozprávali aj my.